Diari Oficial de la Generalitat Valenciana


Sumari del DOGV 3953, del 06-03-2001 (2001/2011)

ORDRE d e 27 de febrer de 2001, de la Conselleria d'Agricultura, Pesca i Alimentació, per la qual es publiquen les línies de subvenció i els imports globals màxims que financen per a 2001 les ajudes al cooperativisme agrari valencià.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3953

Data del DOGV
:   06-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2011


Data del document
:   27-02-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * cooperativa agrícola
    * suport econòmic
    * ajuda a l'agricultura
    * ajuda pública

ORDRE d e 27 de febrer de 2001, de la Conselleria d'Agricultura, Pesca i Alimentació, per la qual es publiquen les línies de subvenció i els imports globals màxims que financen per a 2001 les ajudes al cooperativisme agrari valencià. [2001/X2011]
  
Ateses les disposicions de l'article 47.11 del text refós de la Llei d'Hisenda Pública de la Generalitat Valenciana, com també la Llei 12/2000, de Pressupostos de la Generalitat Valenciana per a l'exercici 2001.
  
Vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Les ajudes de l'Ordre de 15 de febrer de 2001, d'aquesta Conselleria, per la qual s'aprova el règim d'ajudes per al foment i el desenvolupament del cooperativisme agrari valencià, es concediran, en l'exercici 2001, a càrrec de les següents línies pressupostàries del programa 714.40, i imports globals màxims:
  
- Codi de línia pressupostària T1672000: import global màxim 22.500.953 pessetes (237.407,43 euros).
  
- Codi de línia pressupostària T1366000: import global màxim 836.633.267 pessetes (2.090.334,89 euros).
  
Article 2
  
Les ajudes regulades per mitjà d'aquesta ordre es tramitaran d'acord amb les seues pròpies bases reguladores i, subsidiàriament, per les disposicions del Reial Decret 2.225/1993, de 17 de desembre, pel qual s'aprova el reglament de procediment per a concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 3
  
1. Pel que fa a les despeses de gestió corrents i les despeses amortitzables, seran objecte de les ajudes totes aquelles que s'hagen produït al llarg de l'exercici pressupostari vigent.
  
2. La justificació de la realització de l'activitat que es finance amb alguna de les subvencions a que fa referència aquesta ordre es realitzarà mitjançant la presentació de les factures i els justificants de pagament. Les despeses corrents, quan facen referència a despeses de personal, es justificaran amb la presentació de les nòmines corresponents.
  
3. El termini de presentació dels documents que acrediten la realització de l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública. En el cas de subvencions plurianuals, es justificarà en cada any o exercici pressupostari per l'import de l'anualitat corresponent.
  
Article 4
  
Podran concedir-se avançaments, fins a un 40% de l'import de les transferències corrents aprovades, i fins a un 15% de l'import total anual de les transferències de capital una vegada concedides, sempre que, en qualsevol cas, es garantisca l'avançament amb un aval bancari per la quantia bestreta; les quantitats restants es pagaran una vegada justificada totalment l'activitat o inversió, en els termes de l'article anterior.
  
València, 27 de febrer de 2001
  
La consellera d'Agricultura, Pesca i Alimentació,